**SIR GAERFYRDDIN**

**CYNLLUN DATBLYGU LLEOL DIWYGIEDIG (2018-2033)**

**ARCHWILIAD**

**AGENDA**

**Sesiwn Gwrandawiad 3 Dydd Iau 17 Hydref 2024 10:00 – 17:00**

**Gwrandawiad Rhithiol**

**Mater 3:** **Pobl a Lleoedd Ffyniannus – Tai Fforddiadwy a Darpariaeth Sipsiwn a Theithwyr**

*Y Mater - A yw'r gofynion ar gyfer tai fforddiadwy a llety Sipsiwn a Theithwyr yn cael eu cefnogi gan dystiolaeth gadarn a chredadwy ac a ydynt yn gyson â'r polisi cenedlaethol? A fyddant yn cael eu bodloni yn ystod cyfnod y Cynllun?*

*Tai Fforddiadwy*

1. A yw'r Asesiad o'r Farchnad Dai Leol ar gyfer Sir Gaerfyrddin (LHMA) yn seiliedig ar dystiolaeth gadarn a chredadwy? A yw'r canfyddiadau'n ddigonol i lywio strategaeth dai fforddiadwy y Cynllun?

* 1. Beth yw maint yr angen am dai sydd wedi cael ei nodi yn yr Asesiad o'r Farchnad Dai Leol?
  2. Pa gymysgedd deiliadaeth (e.e. rhentu canolradd neu gymdeithasol) a'r math o annedd (nifer yr ystafelloedd gwely) y mae eu hangen?
  3. A fydd y targed tai fforddiadwy o 1,900 o anheddau yn diwallu'r angen am dai lleol. Os na fydd, pa fecanweithiau eraill sydd ar gael?

2. A yw'r Asesiad Hyfywedd Ariannol yn seiliedig ar dystiolaeth gadarn a chredadwy?

1. A yw methodoleg yr astudiaeth yn ystyried amrywiadau o ran costau adeiladu, rhwymedigaethau cynllunio, systemau draenio trefol cynaliadwy, mesurau diogelwch tân a gofynion cysylltiedig eraill?

3. A yw'r targed tai fforddiadwy o 1,900 o anheddau ym Mholisi SP5 yn realistig ac yn seiliedig ar dystiolaeth gadarn ac wedi'i fynegi'n glir yn y polisi?

4. Sut mae'r trothwy a'r targedau o ran tai fforddiadwy ym Mholisi AHOM1 wedi'u llunio?

a) A yw'r trothwy o 10 uned neu fwy ar gyfer cyfraniadau ar safle yn realistig ac yn seiliedig ar dystiolaeth gadarn?

b) A ellir cyfiawnhau'r gofyniad am 25% o dai fforddiadwy ar safleoedd sy'n cynnwys 101 o anheddau ac a yw'n seiliedig ar dystiolaeth gadarn?

c) Sut y bydd y targed tai fforddiadwy yn cael ei gyflawni?

e) A ddylai materion mewn perthynas â thrafodaethau, safleoedd cyfagos/cysylltiedig, bytholrwydd a symiau cymudedig gael eu hadleoli i'r cyfiawnhad rhesymegol?

5. Sut y bydd cyfraniadau symiau cymudedig neu oddi ar y safle ar gyfer tai fforddiadwy yn cael eu sicrhau a'u rheoli? Pa fecanweithiau sydd ar waith i sicrhau bod lefel y cyfraniadau a geisir yn briodol?

6. A yw dosbarthiad gofodol tai fforddiadwy yn gadarn ac a yw'n adlewyrchu'n ddigonol yr anghenion lleol?

7. A yw gofynion Polisi AHOM2 yn cael eu mynegi'n glir ac a ydynt yn gyson â'r polisi cynllunio cenedlaethol?

*Llety Sipsiwn a Theithwyr*

8. A yw'r Asesiad o Anghenion Llety Sipsiwn a Theithwyr (GTAA) yn seiliedig ar dystiolaeth gadarn a chredadwy ac a yw'n ddigonol i lywio strategaeth y Cynllun?

* 1. Beth yw statws yr Asesiad diweddaraf o Anghenion Llety Sipsiwn a Theithwyr?
  2. Faint o leiniau Sipsiwn a Theithwyr parhaol newydd sydd eu hangen dros gyfnod y Cynllun? Sut y bydd yr angen hwn yn cael ei ddiwallu?

9. A yw gofynion Polisi SP10 yn cael eu mynegi'n glir ac a ydynt yn gyson â'r polisi cynllunio cenedlaethol?

a) Faint o leiniau newydd fydd yn cael eu darparu ar y Tir ar safleoedd Penyfan, Trostre, Llanelli a Phen-y-bryn (Estyniad) y Bynea, Llanelli?

10. A yw Polisi GTP1 yn darparu fframwaith clir a chyson o ran asesu cynigion ar gyfer safleoedd Sipsiwn a Theithwyr ychwanegol, ac a yw'n gyson â'r polisi cenedlaethol?

1. A yw'r safleoedd Sipsiwn a Theithwyr sydd wedi'u dyrannu o dan Bolisi SP10 ar dir ym Mhenyfan, Trostre, Llanelli a Phen-y-bryn (Estyniad) y Bynea, Llanelli ac yn gallu cael eu cyflawni yn ystod cyfnod y cynllun?

|  |  |
| --- | --- |
| Safleoedd Dyranedig | PrC2/GT1 – Tir ym Mhenyfan, Trostre, Llanelli  PrC/GT2 - Pen-y-bryn (Estyniad), y Bynea, Llanelli |

1. Beth yw defnydd presennol y dyraniadau?
2. Beth yw’r defnydd a fwriedir ar gyfer y dyraniadau?
3. Beth yw'r cyfyngiadau sy'n effeithio ar y safle, ac a yw'r cyfyngiadau hyn yn rhwystrau sylweddol o ran datblygu o fewn cyfnod y Cynllun?
4. A yw nifer y lleiniau a gynigir yn realistig ac yn gyflawnadwy dros gyfnod y Cynllun?
5. Beth yw'r mecanweithiau a'r amserlenni ar gyfer darparu'r safleoedd?
6. A yw'r dyraniadau'n hanfodol er mwyn sicrhau cadernid y Cynllun?